stanford-oval/wikipedia huggingface dataset:
คณะกรรมการร่วมค้นหาเชลยศึกและผู้สูญหายระหว่างปฏิบัติหน้าที่
ปฏิบัติการ > การปิดเรื่อง

กระบวนการกู้คืนและระบุตัวตนอาจใช้เวลาหลายปีกว่าจะเสร็จสมบูรณ์ เวลาระบุโดยเฉลี่ยของห้องปฏิบัติการพิสูจน์รูปพรรณกลางของคณะกรรมการร่วมค้นหาคือ 18 เดือน โดยไม่รวมเศษซากที่ปะปนอยู่จำนวนมากที่เกาหลีเหนือได้ส่งไป หลังจากที่ศพมาถึงห้องปฏิบัติการ หลักฐานแต่ละสายแยกได้รับการตรวจสอบที่ห้องปฏิบัติการพิสูจน์รูปพรรณกลาง (หลักฐานกระดูก, ฟัน และวัสดุ) และสัมพันธ์กับหลักฐานทางประวัติศาสตร์ทั้งหมด รายงานทั้งหมดผ่านกระบวนการตรวจสอบโดยผู้รู้เสมอกันที่ละเอียดถี่ถ้วน ซึ่งรวมถึงการตรวจสอบจากภายนอกโดยผู้เชี่ยวชาญอิสระ นอกจากนี้ หากดีเอ็นเอของไมโทคอนเดรียเป็นส่วนหนึ่งของกระบวนการ การค้นหาตัวอย่างอ้างอิงครอบครัวสำหรับการเปรียบเทียบดีเอ็นเอของไมโทคอนเดรียจะเพิ่มเวลาอย่างมากในกระบวนการระบุตัวตน เนื่องจากการสร้างฐานข้อมูลดีเอ็นเอไม่ใช่ขอบเขตของคณะกรรมการร่วมค้นหา ส่วนเคสที่เสร็จสิ้นแล้วถูกส่งไปยังสำนักงานการศพที่เหมาะสม ซึ่งสมาชิกได้แจ้งให้สมาชิกในครอบครัวที่เป็นญาติสนิททราบเป็นการส่วนตัว
ความพยายามที่ยังดำเนินอยู่

คณะกรรมการร่วมค้นหาเชลยศึกและผู้สูญหายระหว่างปฏิบัติหน้าที่ได้ดำเนินการหลายภารกิจในแต่ละปีด้วยความพยายามอย่างต่อเนื่อง ซึ่งภารกิจต่อปีสำหรับบุคคลที่หายไปในสงครามแต่ละครั้ง ได้แก่:
สงครามเกาหลี: 5 ภารกิจ
สงครามเวียดนาม (รวมถึงเอเชียตะวันออกเฉียงใต้): 10 ภารกิจ
สงครามโลกครั้งที่สอง และสงครามเย็น: 10 ภารกิจ
ใน ค.ศ. 2007 ทีมคณะกรรมการร่วมค้นหาเชลยศึกและผู้สูญหายระหว่างปฏิบัติหน้าที่ซึ่งนำโดยพันตรี ฌอน สตินชอน ได้ไปเยือนอิโอ โท (เดิมชื่ออิโวะจิมะ) เพื่อตามล่าหาศพของนายจ่านาวิกโยธิน บิล เจอเนาต์ เขาเป็นช่างภาพการรบของนาวิกโยธิน (ตากล้องภาพเคลื่อนไหว) ซึ่งยืนอยู่ข้างโจ โรเซนธัล ผู้ถ่ายทำการปักธงที่อิโวะจิมะระหว่างการบุกครองเกาะในสงครามโลกครั้งที่สอง ทางทีมได้ระบุทางเข้าถ้ำที่เป็นไปได้สองทางที่อาจมีศพของเจอเนาต์ โดยทีมคณะกรรมการร่วมค้นหาเชลยศึกและผู้สูญหายระหว่างปฏิบัติหน้าที่หวังที่จะกลับมาและค้นหาอุโมงค์อย่างถูกต้องเพื่อค้นหาศพของนายจ่าเจอเนาต์ รวมถึงของบรรดาทหารนาวิกโยธินที่ยังไม่ได้รับการระบุ
แหล่งข้อมูลอื่น

"The Vietnam-Era Prisoner-of-War/Missing-in-Action Database". Library of Congress. November 2012.
สมาชิกกองเกียรติยศกองบัญชาการสหประชาชาติ (UNC) รับศพจากทหารกองทัพประชาชนเกาหลี ณ พื้นที่ความมั่นคงร่วม เมื่อวันที่ 6 พฤศจิกายน ค.ศ.1998
ชาวลาวได้รับจ้างให้ช่วยกองทหารสหรัฐโดยร่อนแล้วขนดินจำนวนมากบนภูเขาใกล้เมืองเซโปน ประเทศลาว (เมื่อเดือนกรกฎาคม ค.ศ. 2004) ภารกิจเฉพาะนี้เกี่ยวข้องกับการค้นหาซากศพมนุษย์ของลูกเรือเอฟ-4 แฟนทอม สองนายที่ตกหลังจากการทิ้งระเบิดถล่มเวียดนาม
พลเรือตรีหญิง ดอนนา คริสป์ แห่งกองทัพเรือ ผู้บัญชาการคณะกรรมการร่วมค้นหาเชลยศึกและผู้สูญหายระหว่างปฏิบัติหน้าที่ ขณะพูดคุยกับประธานาธิบดี แคลโคต แมทัสเคเลเคเล แห่งประเทศวานูวาตูในพิธีส่งตัวกลับประเทศเมื่อ ค.ศ. 2009
คณะนักบวชภิกขาจาร

คณะนักบวชภิกขาจาร (อังกฤษ: mendicant order) คือกลุ่มนักบวชที่ไม่ถือครองกรรมสิทธิ์ในทรัพย์สินใด ๆ (หรือครอบครองเฉพาะที่จำเป็น) ไม่ว่าเป็นการส่วนตัวหรือในนามองค์กร แต่อาศัยปัจจัยยังชีพจากฆราวาสหรือของที่ถูกทิ้งแล้ว และจาริกไปเรื่อย ๆ ไม่อาศัยประจำอยู่ที่แห่งใดโดยเฉพาะ นักบวชภิกขาจารในศาสนาพุทธคือพระภิกษุ ในศาสนาคริสต์คือไฟรเออร์ ในศาสนาฮินดูคือสันยาสี
ศาสนาพุทธ

บทความหลัก: ภิกษุ
ภิกขุ (บาลี) หรือ ภิกษุ (สันสกฤต) แปลว่า ผู้ภิกขาจาร พระพุทธเจ้าทรงเริ่มใช้คำนี้เพื่อหมายถึงนักบวชชายในพระพุทธศาสนา เพราะภิกษุต้องถือวัตรภิกขาจาร ไม่ได้ประกอบอาชีพจึงไม่มีรายได้ และต้องเลี้ยงชีวิตด้วยอาหารที่คฤหัสถ์นำมาถวาย ในสมัยแรกยังไม่มีการตั้งวัด พระภิกษุจึงจาริกไปตามป่าเขา โคนไม้ หรืออาศัยในที่กูฏาคารซึ่งเป็นที่พักสาธารณะ แม้มีการตั้งอารามแล้ว เช่น วัดเวฬุวันมหาวิหาร วัดเชตวันมหาวิหาร ภิกษุสมัยนั้นปกติยังคงเน้นการจาริกเพื่อปฏิบัติธรรมและเผยแผ่พระศาสนา
ศาสนาคริสต์

บทความหลัก: ไฟรเออร์
คณะนักบวชภิกขาจารในศาสนาคริสต์เป็นคณะนักบวชคาทอลิกประเภทหนึ่ง มีต้นกำเนิดมาจากนักบุญสำคัญ 2 ท่าน คือ นักบุญฟรังซิสแห่งอัสซีซีผู้ก่อตั้งคณะฟรันซิสกัน และนักบุญดอมินิกผู้ก่อตั้งคณะดอมินิกัน โดยมีจุดประสงค์เพื่อปฏิรูปคริสตจักรให้หันกลับมาเน้นพันธกิจตามพระวรสาร คือ การประกาศข่าวดี การใช้ชีวิตแบบยากจน ถ่อมตน นักบวชภิกขาจารเหล่านี้เรียกว่าไฟรเออร์
ในสมัยกลาง มีคณะนักบวชภิกขาจารดั้งเดิมอยู่ 4 คณะ คือ
คณะฟรันซิสกัน มีชื่ออย่างเป็นทางการว่าคณะภราดาน้อย มีสมญานามว่าไฟรเออร์ชุดเทา ก่อตั้งเมื่อปี ค.ศ. 1209
คณะคาร์เมไลท์ มีชื่ออย่างเป็นทางการว่าคณะภราดาพระนางมารีย์พรหมจารีแห่งภูเขาคาร์แมล มีฉายาว่าไฟรเออร์ชุดขาว ก่อตั้งราว ค.ศ. 1206-1214
คณะดอมินิกัน มีชื่ออย่างเป็นทางการว่าคณะนักเทศน์ มีฉายาว่าไฟรเออร์ชุดดำ ก่อตั้งเมื่อปี ค.ศ. 1215
คณะผู้รับใช้ มีชื่ออย่างเป็นทางการว่าคณะผู้รับใช้พระแม่มารีย์ ก่อตั้งเมื่อปี ค.ศ. 1233 โดยนักบุญเจ็ดองค์แห่งฟลอเรนซ์ ประเทศอิตาลี
คณะออกัสติเนียน มีชื่ออย่างเป็นทางการว่าคณะฤๅษีแห่งนักบุญออกัสติน ก่อตั้งเมื่อปี ค.ศ. 1244-1256
ในสภาสังคายนาลียงครั้งที่สอง ได้มีมติยอมรับ 5 คณะข้างต้นนี้ว่าเป็น "คณะนักบวชภิกขาจารใหญ่" แล้วปราบปรามคณะอื่น ๆ ต่อมาสภาสังคายนาแห่งเทรนต์ได้ผ่อนคลายมาตรการนี้ลง ได้อนุญาตให้ไฟรเออร์ทั้งหลายถือครองทรัพย์สินได้เหมือนพวกนักพรต ยกเว้นเฉพาะไฟรเออร์คณะฟรันซิสกันและคณะกาปูชิน คณะนักบวชภิกขาจารใหม่ได้แก่
คณะพระตรีเอกภาพ ก่อตั้งเมื่อปี ค.ศ. 1193
คณะเมอร์เซดาเรียน (คณะพระนางมารีย์พรหมจารีแห่งเมตตาธรรม) ก่อตั้งเมื่อปี ค.ศ. 1218
คณะมินิม (คณะฤๅษีแห่งนักบุญฟรานซิสแห่งปาโอลา) ก่อตั้งเมื่อปี ค.ศ. 1436
คณะภราดาน้อยกาปูชิน ก่อตั้งเมื่อปี ค.ศ. 1525
คณะคาร์เมไลท์ไม่สวมรองเท้า ก่อตั้งเมื่อปี ค.ศ. 1593
คณะมนตรีแอตแลนติกเหนือ

| คณะมนตรีแอตแลนติกเหนือ North Atlantic Council |
| --- | --- |

ประวัติ
ก่อตั้ง: 4 เมษายน 1949; 75 ปีก่อน (1949-04-04)
ผู้บริหาร
เลขาธิการเนโท: Jens Stoltenberg 
รองเลขาธิการเนโท: Mircea Geoană 
สมาชิก: บรรดาชาติสมาชิกเนโท
ที่ประชุม

บรัสเซลส์ ประเทศเบลเยียม
เว็บไซต์
http://www.nato.int/
คณะมนตรีแอตแลนติกเหนือ (อังกฤษ: North Atlantic Council) คือองค์คณะผู้มีอำนาจตัดสินใจเชิงนโยบายขององค์การสนธิสัญญาแอตแลนติกเหนือ (เนโท) ประกอบด้วยผู้แทนถาวรจากบรรดาประเทศสมาชิกเนโท คณะมนตรีแอตแลนติกเหนือถูกจัดตั้งขึ้นตามข้อที่ 9 แห่งสนธิสัญญาแอตแลนติกเหนือ และเป็นเพียงองค์คณะเดียวในเนโทที่ได้รับอำนาจอย่างชัดเจนจากสนธิสัญญาดังกล่าว
คณะมนตรีแอตแลนติกเหนือได้รับอำนาจจากสนธิสัญญาให้แต่งตั้งองค์คณะย่อยสำหรับการปฏิบัติหน้าที่เชิงนโยบายที่หลากหลาย โดยจะจัดการประชุมกันในสำนักงานใหญ่เนโท ประเทศเบลเยียม
คณะครุศาสตร์ มหาวิทยาลัยราชภัฏเลย

| --- | --- |
Faculty of Education, Loei Rajabhat University

สถาปนา: 16 กันยายน พ.ศ. 2516
คณบดี: ผู้ช่วยศาสตราจารย์ ดร.จุฑามาส ศรีจำนงค์
ที่อยู่: 234 ถนนเลย-เชียงคาน ตำบลเมือง อำเภอเมืองเลย จังหวัดเลย
วารสาร: วารสารครุศาสตร์
สี: ████ สีม่วง สีแสด
เว็บไซต์: www.edu.lru.ac.th
คณะครุศาสตร์ มหาวิทยาลัยราชภัฏเลย (อังกฤษ: Faculty of Education, Loei Rajabhat University) เป็น คณะวิชา สังกัดมหาวิทยาลัยราชภัฏเลย
ประวัติคณะ

คณะครุศาสตร์ มหาวิทยาลัยราชภัฏเลย เป็นหน่วยงานทางวิชาการที่เริ่มก่อตั้งมาพร้อมกับสถาบันแห่งนี้ เมื่อวันที่ 16 กันยายน 2516 คณะครุศาสตร์เริ่มรับนักศึกษาเข้าเรียนในปีการศึกษา 2519 โดยรับนักศึกษาระดับ ป.กศ. ที่สภาตำบลคัดเลือกส่งมาเรียนจำนวน 640 คน มีอาจารย์โอนย้ายมาจากวิทยาลัยครูอุดรธานี วิทยาลัยครูพิบูลสงคราม วิทยาลัยครูนครสวรรค์ ซึ่งขณะนั้นมีอาจารย์ใหม่ทั้งสิ้น 47 คน
ขณะที่เปิดรับนักศึกษาใหม่ยังไม่มีสถานที่เรียน จึงขอใช้สถานที่โรงเรียนเทศบาลศรีสะอาดเป็นสถานที่เรียนชั่วคราว เมื่อสร้างอาคารเสร็จจึงได้ย้ายมาเรียน ณ ที่ตั้งปัจจุบัน
หลักสูตร

| หลักสูตรที่เปิดสอนในคณะครุศาสตร์ มหาวิทยาลัยราชภัฏเลย> ระดับปริญญาตรี | หลักสูตรที่เปิดสอนในคณะครุศาสตร์ มหาวิทยาลัยราชภัฏเลย> ระดับปริญญาโท | หลักสูตรที่เปิดสอนในคณะครุศาสตร์ มหาวิทยาลัยราชภัฏเลย> ระดับปริญญาเอก |
| --- | --- | --- |
|  หลักสูตรหลักสูตรครุศาสตรบัณฑิต (ค.บ) สาขาวิชาอุตสาหกรรมศิลป์  สาขาวิชาชีววิทยา  สาขาวิชาภาษาอังกฤษ  สาขาวิชาคณิตศาสตร์  สาขาวิชาพลศึกษา  สาขาวิชาสังคมศึกษา  สาขาวิชาการประถมศึกษา  สาขาวิชาวิทยาศาสตร์ทั่วไป  สาขาวิชาคอมพิวเตอร์ศึกษา  สาขาวิชาภาษาไทย  สาขาวิชาฟิสิกส์  สาขาวิชาเคมี  สาขาวิชาการศึกษาปฐมวัย  สาขาวิชาศิลปศึกษา  สาขาวิชาดนตรีศึกษา  สาขาวิชานาฏศิลป์  สาขาวิชาบรรณารักษศาสตร์และภาษาอังกฤษ |  หลักสูตรครุศาสตรมหาบัณฑิต (ค.ม.) สาขาวิชาวิจัยและประเมินผลการศึกษา  สาขาวิชาการบริหารการศึกษา |  |
แหล่งข้อมูลอื่น

เว็บไซต์อย่างเป็นทางการของมหาวิทยาลัยราชภัฏเลย
เว๊บไซต์คณะครุศาสตร์ มหาวิทยาลัยราชภัฏเลย
คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน

| --- | --- |
Faculty of Technical Education, Rajamangala University of Technology

สถาปนา: พ.ศ. 2532
คณบดี: ผู้ช่วยศาสตราจารย์ ดร.วิชิต สุทธิพร
ที่อยู่: เลขที่ 150 หมู่ 6 ถนนศรีจันทร์ ตำบลในเมือง อำเภอเมืองขอนแก่น จังหวัดขอนแก่น 40000
สี: ██ สีชมพู
สถานปฏิบัติ: มหาวิทยาลัยเทคโนโลยีราชมงคลอีสาน วิทยาเขตขอนแก่น
เว็บไซต์: www.fte.rmuti.ac.th
คณะครุศาสตร์อุตสาหกรรม(อังกฤษ: Faculty of Technical Education, Rajamangala University of Technology Isan) เป็น1ใน3 คณะวิชา สังกัดมหาวิทยาลัยเทคโนโลยีราชมงคลอีสาน วิทยาเขตขอนแก่น
ประวัติ

คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่นก่อตั้งขึ้นตามสัญญาความร่วมมือระหว่างรัฐบาลและสหพันธ์สาธารณรัฐเยอรมันภายใต้ชื่อโครงการวิทยาลัยเทคนิค(ไทย-เยอรมัน) ขอนแก่น เมื่อ 1 ตุลาคม 2506 เปิดทำการสอนนักศึกษารุ่นแรกในระดับ ปวช. สายช่างอุตสาหกรรม จำนวน 5 สาขาวิชา ตั้งแต่ปีการศึกษา 2507 และหลักสูตรระดับปวส. จำนวน 2 สาขาวิชา ตั้งแต่ปีการศึกษา 2513 โดยสัญญาความร่วมมือเทคนิคไทย-เยอรมันสิ้นสุดลงในปี 2518
ตั้งแต่ปี 2518 เป็นต้นมหาวิทยาลัยเทคนิคไทย-เยอรมันขอนแก่นได้มีการเปิดหลักสูตรในระดับปวส. เพิ่มเติมอีกหลายสาขาวิชาในสายช่างอุตสาหกรรมและในปีการศึกษา 2537 เริ่มเปิดหลักสูตรปวส. บริหารธุรกิจ สาขาการตลาด พ.ศ. 2518 เข้าร่วมเป็นวิทยาเขตหนึ่งของวิทยาลัยเทคโนโลยีและอาชีวศึกษาตาม พ.ร.บ.วิทยาลัยเทคโนโลยีและอาชีวศึกษา พ.ศ. 2518 ปี 2519 วิทยาเขตเปิดสอนหลักสูตรประกาศนียบัตรประโยคครูมัธยม(ปม.) โดยรับผู้สำเร็จการศึกษา ระดับปวส. ทุกสาขาวิชาเรียนวิชาทางด้านการศึกษาเพิ่มเติมอีก 2 ภาคการศึกษา(1ปี) และในปี 2522 กรมอาชีวศึกษาได้เล็งเห็นความสำคัญของครูช่างอุตสาหกรรม จึงขอให้วิทยาเขตต่างๆ ของวิทยาลัยเทคโนโลยีและอาชีวศึกษา ที่กระจายอยู่ทั่วประเทศ เปิดหลักสูตรประกาศนียบัตรครูมัธยมช่างอุตสาหกรรม (ปมอ.)
ค.อ.บ.วิศวกรรมอุตสาหการเชื่อมประกอบ และค.อ.บ.วิศวกรรมไฟฟ้า ส่วนหลักสูตรสาขาวิชาอื่นๆอีกหลายหลักสูตรได้เปิดสอนในปีต่อๆมา
ในปี 2532 ที พ.ร.บ. เปลี่ยนชื่อวิทยาลัยเทคโนโลยีและอาชีวศึกษาเป็นสถาบันเทคโนโลยีราชมงคล และเมื่อวันที่ 18 มกราคม 2548 มี พ.ร.บ. ให้สถาบันเทคโนโลยีราชมงคล(เดิม) เป็นมหาวิทยาลัยเทคโนโลยีราชมงคล 9 แห่ง
ตั้งแต่ปีการศึกษา 2532 เป็นต้นมา วิทยาเขตขอนแก่น ภายใต้สังกัดสถาบันเทคโนโลยีราชมงคล ได้เปิดสาขาวิชาทั้งในระดับปวส. ช่างอุตสากรรมและปริญญาตรีหลากหลายสาขา ทั้งหลักสูตรครุศาสตร์อุตสาหกรรม วิศวกรรมศาสตร์ บริหารธุรกิจ วิทยาศาสตร์และศิลปศาสตร์ เมื่อมี พ.ร.บ. มหาวิทยาลัยเทคโนโลยีราชมงคล พ.ศ. 2548 ปัจจุบันคณะครุศาสตร์อุตสาหกรรมมีหลักสูตรที่เปิดสอน (ปี 2550) อยู่ทั้งหมด ในระดับปวส. รวม 14 สาขาวิชา หลักสูตรปริญญาตรี (2 ปี รับปวส.) รวม 9 สาขาวิชา ปริญญาตรี (หลักสูตร 4 ปี รับ ม.6 และปวช.) รวม 8 สาขาวิชาและมีโครงการเปิดหลักสูตร ปริญญาตรี(หลักสูตรต่อเนื่อง/เทียบโอน 2 ปี) รับ ปวส. ในปี 2551 อีก 3 สาขาวิชา คือ ค.อ.บ.วิศวกรรมเครื่องกล อส.บ.เทคโนโลยีท่ออุตสาหการ และ บธ.บ.การบัญชี และโครงการหลักสูตรปริญญาโททางด้านครุศาสตร์อุตสาหกรรมในปี 2552
หลักสูตร

| คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน> ระดับประกาศนียบัตรวิชาชีพ | คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน> ระดับประกาศนียบัตรวิชาชีพชั้นสูง | คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน> ระดับปริญญาตรี | คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน> ระดับปริญญาโท |
| --- | --- | --- | --- |
|  ประเภทวิชาอุตสาหกรรม (ปวช.) สาขาวิชาช่างก่อสร้าง  สาขาวิชาช่างไฟฟ้ากำลัง  สาขาวิชาช่างยนต์  สาขาวิชาเทคโนโลยีการเขียนแบบเครื่องกล  สาขาวิชาอิเล็กทรอนิกส์  สาขาวิชาช่างเทคนิคคอมพิวเตอร์ |  ประเภทวิชาอุตสาหกรรม (ปวส.) สาขาวิชาช่างโยธา  สาขาวิชาช่างก่อสร้าง  สาขาวิชาช่างเครื่องมือกลอัตโนมัติ  สาขาวิชาช่างยนต์  สาขาวิชาช่างกลเกษตร  สาขาวิชาช่างกลโรงงาน  สาขาวิชาช่างท่อและประสาน  สาขาวิชาออกแบบการผลิต  สาขาวิชาอิเล็กทรอนิกส์ |  หลักสูตรครุศาสตร์อุตสาหกรรมบัณฑิต (ค.อ.บ.) สาขาวิชาครุศาสตร์อุตสาหกรรมโยธา  สาขาวิชาครุศาสตร์อุตสาหกรรมไฟฟ้า  สาขาวิชาครุศาสตร์อุตสาหกรรมอุตสาหการ  สาขาวิชาครุศาสตร์อุตสาหกรรมอุตสาหการ (เทียบโอน)  สาขาวิชาครุศาสตร์อุตสาหกรรมอิเล็กทรอนิกส์และโทรคมนาคม  สาขาวิชาครุศาสตร์อุตสาหกรรมอิเล็กทรอนิกส์และโทรคมนาคม (เทียบโอน)  สาขาวิชาครุศาสตร์อุตสาหกรรมเครื่องกล  สาขาวิชาครุศาสตร์อุตสาหกรรมเครื่องกล (เทียบโอน)  สาขาวิชาเทคโนโลยีคอมพิวเตอร์  สาขาวิชาเทคโนโลยีคอมพิวเตอร์ (เทียบโอน)  สาขาวิชาครุศาสตร์อุตสาหกรรมการเชื่อม  สาขาวิชาครุศาสตร์อุตสาหกรรมการเชื่อม (เทียบโอน) หลักสูตรอุตสาหกรรมศาสตรบัณฑิต (อส.บ.) สาขาวิชาเทคโนโลยีท่ออุตสาหกรรม  สาขาวิชาเทคโนโลยีอุตสาหการ  วิชาเอกเทคโนโลยีอุตสาหการเครื่องมือกลอัตโนมัติ (ต่อเนื่อง)  วิชาเอกเทคโนโลยีอุตสาหการการจัดการระบบการผลิต (ต่อเนื่อง)  สาขาวิชาเทคโนโลยีออกแบบการผลิต (ต่อเนื่อง)  สาขาวิชาเทคโนโลยีท่ออุตสาหกรรม (ต่อเนื่อง)  สาขาวิชาเทคโนโลยีการผลิตชิ้นส่วนยานยนต์ (ต่อเนื่อง) หลักสูตรศิลปศาสตรบัณฑิต (ศศ.บ.) สาขาวิชาภาษาอังกฤษเพื่อการจัดการทางธุรกิจ |  ครุศาสตร์อุตสาหกรรมมหาบัณฑิต (ค.อ.ม.)  สาขาวิชาวิศวกรรมไฟฟ้าศึกษา |
แหล่งข้อมูลอื่น

คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน
มหาวิทยาลัยเทคโนโลยีราชมงคลอีสาน วิทยาเขตขอนแก่น
| ด ค กหน่วยงานในมหาวิทยาลัยเทคโนโลยีราชมงคลอีสาน |
| --- | --- | --- |
| นครราชสีมา | คณะบริหารธุรกิจ • คณะวิทยาศาสตร์และศิลปศาสตร์ •  คณะวิศวกรรมศาสตร์และเทคโนโลยี • คณะสถาปัตยกรรมศาสตร์และศิลปกรรมสร้างสรรค์ • วิทยาลัยนวัตกรรมวิชาชีพ |  |
| วิทยาเขตขอนแก่น | คณะวิศวกรรมศาสตร์ • คณะครุศาสตร์อุตสาหกรรม • คณะบริหารธุรกิจและเทคโนโลยีสารสนเทศ • วิทยาลัยไทยไมส์เตอร์ |  |
| วิทยาเขตสุรินทร์ | คณะเกษตรศาสตร์และเทคโนโลยี • คณะเทคโนโลยีการจัดการ |  |
| วิทยาเขตสกลนคร | คณะอุตสาหกรรมและเทคโนโลยี • คณะทรัพยากรธรรมชาติ |  |
| โครงการจัดตั้งวิทยาเขตร้อยเอ็ด | คณะเกษตรศาสตร์ (โครงการจัดตั้ง) • วิทยาลัยเทคโนโลยี ไทย-เยอรมัน (โครงการจัดตั้ง) |  |
| โรงเรียน | สาธิตเตรียมวิศวกรรมและเทคโนโลยี (สกลนคร) |  |
หมวดหมู่ • โครงการ • สถานีย่อย
| ด ค กรายชื่อคณะครุศาสตร์อุตสาหกรรมในประเทศไทย |
| --- | --- | --- |
| สถาบันอุดมศึกษา  ในกำกับของรัฐ | เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ |  |
| มหาวิทยาลัย  เทคโนโลยีราชมงคล | กรุงเทพ • ธัญบุรี • พระนคร • ล้านนา • ศรีวิชัย • สุวรรณภูมิ • อีสาน |  |
รายชื่อ • หมวดหมู่ • โครงการ • สถานีย่อย
คณะทหารแห่งชาติ

จอมพล แปลก พิบูลสงคราม
คณะทหารแห่งชาติ (อังกฤษ: National Military Council) เป็นคณะผู้ยึดอำนาจการปกครองของประเทศไทย ประกอบด้วยนายทหารผู้ทรงอำนาจที่วางแผนและดำเนินการรัฐประหารในเดือนพฤศจิกายน พ.ศ. 2490 ศักดิ์ศรีและอิทธิพลของพวกเขาเพิ่มขึ้นอย่างรวดเร็วโดยการกลับเข้าสู่วงการเมืองของจอมพล แปลก พิบูลสงคราม อย่างไรก็ตามพวกเขาอยู่ได้นานและครองการเมืองไทยในอีกสองทศวรรษข้างหน้า ส่วนใหญ่จะได้รับตำแหน่งสูงกลายเป็น พลเอกและจอมพล
สมาชิก

คณะรัฐประหารประกอบด้วยนายทหารชั้นผู้น้อยกว่าสี่สิบนายที่นำโดยผู้บังคับบัญชาจำนวนน้อยหลายคนถูกบังคับให้เกษียณอายุโดยนาย ปรีดี พนมยงค์ ในตอนท้ายของ สงครามโลกครั้งที่สอง—ผู้คนที่ร่วมสมคบคิดอีกจำนวนหนึ่ง
สมาชิกระดับผู้นำของคณะรัฐประหารคือ จอมพล สฤษดิ์ ธนะรัชต์ ผู้บังคับการ กรมทหารราบที่ 1 มหาดเล็กรักษาพระองค์ พลตำรวจเอก เผ่า ศรียานนท์ อธิบดีกรมตำรวจ จอมพล ผิน ชุณหะวัณ พ่อตาของพลตำรวจเอกเผ่า ผู้มีบทบาทสำคัญทางการเมือง พลโท กาจ กาจสงคราม และจอมพลอากาศ ฟื้น รณนภากาศ ฤทธาคนี ผู้บัญชาการที่มีประสบการณ์การรบของกองทัพอากาศ
สมาชิกที่มีอาวุโสรองลงมาได้แก่ บุตรชายของจอมพลผิน พลเอก ชาติชาย ชุณหะวัณ และ คนสนิทของจอมพล​ สฤษดิ์ ธนะรัชต์​ จอมพล ถนอม กิตติขจร และ จอมพล ประภาส จารุเสถียร
ดูเพิ่ม

กองทัพไทย
รัฐประหารในประเทศไทย พ.ศ. 2490
คณะบริหารธุรกิจ มหาวิทยาลัยภาคตะวันออกเฉียงเหนือ

| --- | --- |
Faculty of Business Administration, North Eastern University

สถาปนา: พ.ศ. 2531
ที่อยู่: 199/19 ถนนมิตรภาพ ตำบลในเมือง อำเภอเมืองขอนแก่น จังหวัดขอนแก่น 40000
วารสาร: วารสารคณะบริหารธุรกิจ
สี:   สีฟ้า
เว็บไซต์: www.ba.neu.ac.th/ 
คณะบริหารธุรกิจ มหาวิทยาลัยภาคตะวันออกเฉียงเหนือ (อังกฤษ: Faculty of Business Administration, North Eastern University) เป็น คณะวิชา สังกัดมหาวิทยาลัยภาคตะวันออกเฉียงเหนือ จัดตั้งขึ้นเมื่อปี พ.ศ. 2531 เป็นคณะแรกของวิทยาลัยภาคตะวันออกเฉียงเหนือในขณะนั้น
หลักสูตร

| หลักสูตรที่เปิดสอนในคณะบริหารธุรกิจ มหาวิทยาลัยภาคตะวันออกเฉียงเหนือ> ระดับปริญญาตรี | หลักสูตรที่เปิดสอนในคณะบริหารธุรกิจ มหาวิทยาลัยภาคตะวันออกเฉียงเหนือ> ระดับปริญญาโท | หลักสูตรที่เปิดสอนในคณะบริหารธุรกิจ มหาวิทยาลัยภาคตะวันออกเฉียงเหนือ> ระดับปริญญาเอก | หลักสูตรที่เปิดสอนในคณะบริหารธุรกิจ มหาวิทยาลัยภาคตะวันออกเฉียงเหนือ>  |
| --- | --- | --- | --- |
|  หลักสูตรบริหารธุรกิจบัณฑิต (บธ.บ.) สาขาวิชาการตลาด  สาขาวิชาการเงินและการลงทุน  สาขาวิชาการจัดการ  สาขาวิชาการท่องเที่ยว (ร่วมมือกับโรงแรมเจริญธานี)  สาขาวิชาเทคโนโลยีธุรกิจดิจิทัล หลักสูตรบัญชีบัณฑิต (บช.บ.) สาขาวิชาการบัญชี |  หลักสูตรบริหารธุรกิจมหาบัณฑิต (บธ.ม.) |  หลักสูตรบริหารธุรกิจดุษฎีบัณฑิต (บธ.ด.) |  |
แหล่งข้อมูลอื่น

เว็บไซต์อย่างเป็นทางการของมหาวิทยาลัยภาคตะวันออกเฉียงเหนือ เก็บถาวร 2017-09-14 ที่ เวย์แบ็กแมชชีน
เว๊บไซต์คณะบริหารธุรกิจ มหาวิทยาลัยภาคตะวันออกเฉียงเหนือ
คณะมนตรียุโรป

| --- | --- |
สัญลักษณ์
ก่อตั้ง: ค.ศ. 1961 (ไม่เป็นทางการ) ค.ศ. 2009 (อย่างเป็นทางการ)
ประเภท: องค์กรร่วมอียู
ที่ตั้ง: บรัสเซลส์ ประเทศเบลเยียม
ประธาน: ชาร์ล มีแชล
เว็บไซต์: European Council
ระวังสับสนกับ คณะกรรมาธิการยุโรป, คณะมนตรีแห่งสหภาพยุโรป, รัฐสภายุโรป, หรือ สภายุโรป
คณะมนตรียุโรป หรือ ที่ประชุมยุโรป (อังกฤษ: European Council) เป็นเวทีการประชุมที่ประกอบด้วยผู้นำรัฐบาลของแต่ละรัฐสมาชิกสหภาพยุโรป พร้อมทั้งประธานที่ประชุมยุโรปและประธานคณะกรรมาธิการยุโรป นอกจากนี้ผู้แทนสหภาพฝ่ายต่างประเทศและนโยบายความมั่นคงยังเข้าร่วมประชุมด้วย ที่ประชุมยุโรปมีการประชุมครั้งแรกอย่างไม่เป็นทางการใน ค.ศ. 1975 และมีการจัดตั้งขึ้นเป็นสถาบันของสหภาพยุโรปอย่างเป็นทางการเมื่อ ค.ศ. 2009 โดยผลของสนธิสัญญาลิสบอน การประชุมที่ประชุมยุโรปจะมีขึ้นอย่างน้อยสองครั้งทุกหกเดือน โดยปกติมักจะมีขึ้นในอาคารยูโรปาในกรุงบรัสเซลส์
ที่ประชุมยุโรปไม่มีอำนาจที่มีผลตามกฎหมาย แต่มติและผลของที่ประชุมยุโรปนั้นมีอิทธิพลและส่งผลต่อทิศทางการเมือง การบังคับใช้เป็นกฎหมายต้องอาศัยมติคณะกรรมาธิการยุโรป อย่างไรก็ตาม มติหรือข้อสรุปของที่ประชุมยุโรปอาจนำไปสู่การออกกฎหมายต่าง ๆ
คณะพันธมิตรแห่งแหวน

คณะพันธมิตรแห่งแหวน
คณะพันธมิตรแห่งแหวน (อังกฤษ: The Fellowship of the Ring) เป็นชื่อของกลุ่มบุคคลกลุ่มหนึ่งในเรื่อง เดอะลอร์ดออฟเดอะริงส์ งานประพันธ์ของ เจ. อาร์. อาร์. โทลคีน ปรากฏในเนื้อเรื่องครั้งแรกในภาคที่หนึ่ง คือตอน มหันตภัยแห่งแหวน คณะพันธมิตรแห่งแหวนประกอบด้วยสมาชิก 9 คน ซึ่งเป็นตัวแทนของเผ่าพันธุ์ต่างๆ อันเป็นอิสระชนแห่งมิดเดิลเอิร์ธ มีภารกิจเพื่อป้องกันคุ้มครองผู้ถือแหวน โฟรโด แบ๊กกิ้นส์ ในการเดินทางเพื่อนำแหวนเอก ไปทำลายที่ใจกลางอาณาจักรมอร์ดอร์ การเดินทางของพวกเขาเริ่มต้นในวันที่ 25 ธันวาคม ในปีที่ 3018 ของยุคที่สาม หลังจากการก่อตั้งคณะพันธมิตรแห่งแหวนในที่ประชุมของเอลรอนด์
สมาชิกทั้งเก้า

ตัวแทนเหล่าคนแคระ
กิมลี
ตัวแทนเหล่าเอลฟ์
เลโกลัส
ตัวแทนเหล่าฮอบบิท
โฟรโด แบ๊กกิ้นส์
เมอเรียด็อค แบรนดี้บั๊ก (เมอร์รี่)
เปเรกริน ตุ๊ก (ปิ๊ปปิ้น)
แซมไวส์ แกมจี (แซม)
ตัวแทนเหล่ามนุษย์
อารากอร์น
โบโรเมียร์
ไมอา/อิสทา
แกนดัล์ฟ
คณะกรรมการพาราลิมปิกแห่งประเทศไทย

คณะกรรมการพาราลิมปิกแห่งประเทศไทย (อังกฤษ: Paralympic Committee of Thailand; อักษรย่อ: PCT) เป็นคณะกรรมการพาราลิมปิกแห่งชาติของประเทศไทยสำหรับขบวนการกีฬาพาราลิมปิก ซึ่งตั้งอยู่ที่กรุงเทพมหานคร ประเทศไทย โดยเป็นองค์การไม่แสวงหาผลกำไรที่คัดเลือกทีมและระดมทุน เพื่อส่งผู้เข้าแข่งขันจากประเทศไทยสู่การแข่งพาราลิมปิกที่จัดโดยคณะกรรมการพาราลิมปิกสากล (IPC), การแข่งเอเชียนพาราเกมส์ที่จัดโดยคณะกรรมการพาราลิมปิกแห่งเอเชีย (APC) และการแข่งอาเซียนพาราเกมส์ที่จัดโดยสหพันธ์กีฬาคนพิการแห่งอาเซียน (APSF)
คณะกรรมการพาราลิมปิกแห่งประเทศไทยได้รับการก่อตั้งเมื่อวันที่ 11 มิถุนายน พ.ศ. 2528 รวมถึงได้รับการยอมรับจากคณะกรรมการพาราลิมปิกสากล (IPC) และคณะกรรมการพาราลิมปิกแห่งเอเชีย (APC) สมาคมดังกล่าวมีสำนักงานใหญ่อยู่ที่เขตปทุมวัน กรุงเทพมหานคร ส่วนหัวหน้าสมาพันธ์คนปัจจุบันคือพลเอก ประวิตร วงษ์สุวรรณ
คณะกรรมการบริหาร

รายนามคณะกรรมการบริหาร
สมาชิกองค์การบริหารแห่งชาติ > สมาคมกีฬาคนพิการแห่งประเทศไทย ในพระบรมราชูปถัมภ์

| --- | --- |

กีฬา: กีฬาคนพิการ
อำนาจการควบคุม: แห่งชาติ
ตัวย่อ: SADT
วันที่ก่อตั้ง: 11 มิถุนายน พ.ศ. 2528
สำนักงานใหญ่: เขตปทุมวัน กรุงเทพมหานคร
ประธาน: ไมตรี คงเรือง
เว็บไซต์อย่างเป็นทางการ
www.spadt.net

สมาคมกีฬาคนพิการแห่งประเทศไทย ในพระบรมราชูปถัมภ์ (อังกฤษ: Sports Association for the Disabled of Thailand; อักษรย่อ: SADT) เป็นหน่วยงานกำกับดูแลกีฬาคนพิการแห่งชาติ โดยได้รับการรับรองจากคณะกรรมการพาราลิมปิกสากล (IPC) ซึ่งเป็นหน่วยงานกำกับดูแลกีฬาสำหรับคนพิการของโลก, คณะกรรมการพาราลิมปิกแห่งประเทศไทย (PCT) และได้รับการยอมรับจากคณะกรรมการโอลิมปิกแห่งประเทศไทย (NOCT) โดยก่อตั้งเมื่อวันที่ 11 มิถุนายน พ.ศ. 2528
สมาคมฯ มีสำนักงานใหญ่อยู่ที่ เขตปทุมวัน กรุงเทพมหานคร โดยมีนายกสมาคมฯ คนปัจจุบันคือชูเกียรติ สิงห์สูง
สมาชิกองค์การบริหารแห่งชาติ > สมาคมกีฬาคนตาบอดแห่งประเทศไทย

| --- | --- |

กีฬา: กีฬาคนตาบอด
อำนาจการควบคุม: แห่งชาติ
ตัวย่อ: SABT
วันที่ก่อตั้ง: พ.ศ. 2555
สำนักงานใหญ่: เขตดินแดง กรุงเทพมหานคร
ประธาน: ดร.สุธน จิตร์มั่น
เลขาธิการ: วินิตย์ จันทร์มนตรี
เว็บไซต์อย่างเป็นทางการ
www.thaiblindsports.com

สมาคมกีฬาคนตาบอดแห่งประเทศไทย (อังกฤษ: Sports Association for the Blind of Thailand; อักษรย่อ: SABT) เป็นหน่วยงานกำกับดูแลกีฬาคนตาบอดแห่งชาติ โดยได้รับการรับรองจากคณะกรรมการพาราลิมปิกแห่งประเทศไทย (PCT)
สมาคมฯ มีสำนักงานใหญ่อยู่ที่ เขตดินแดง กรุงเทพมหานคร โดยมีนายกสมาคมฯ คนปัจจุบันคือ นายอำนวย กลิ่นอยู่
สมาชิกองค์การบริหารแห่งชาติ > สมาคมกีฬาคนพิการทางปัญญาแห่งประเทศไทย

| --- | --- |

กีฬา: กีฬาคนพิการทางปัญญา
อำนาจการควบคุม: แห่งชาติ
ตัวย่อ: SAIT
วันที่ก่อตั้ง: พ.ศ. 2558
สำนักงานใหญ่: เขตบางกะปิ กรุงเทพมหานคร
ประธาน: ชาญวิทย์ มุนิกานนท์
เลขาธิการ: นพดล จิรบุญดิลก
เว็บไซต์อย่างเป็นทางการ
www.saitsport.com

สมาคมกีฬาคนพิการทางปัญญาแห่งประเทศไทย (อังกฤษ: Sports Association for the Intellectual Disability of Thailand; อักษรย่อ: SAIT) เป็นหน่วยงานกำกับดูแลกีฬาผู้พิการทางปัญญาแห่งชาติ โดยได้รับการรับรองจากคณะกรรมการพาราลิมปิกแห่งประเทศไทย (PCT)
สมาคมฯ มีสำนักงานใหญ่อยู่ที่ เขตบางกะปิ กรุงเทพมหานคร โดยมีนายกสมาคมฯ คนปัจจุบันคือชาญวิทย์ มุนิกานนท์
สมาชิกองค์การบริหารแห่งชาติ > สมาคมกีฬาคนพิการทางสมองแห่งประเทศไทย

| --- | --- |

กีฬา: กีฬาคนพิการทางสมอง
อำนาจการควบคุม: แห่งชาติ
ตัวย่อ: CPSAT
วันที่ก่อตั้ง: พ.ศ. 2555
สำนักงานใหญ่: เขตบางกะปิ กรุงเทพมหานคร
ประธาน: ร้อยโท ณัยณพ ภิรมย์ภักดี
เลขาธิการ: อนุสรณ์ พิมงา
เว็บไซต์อย่างเป็นทางการ
www.cpsathailand.com

สมาคมกีฬาคนพิการทางสมองแห่งประเทศไทย (อังกฤษ: Cerebral Palsy Sports Association of Thailand; อักษรย่อ: CPSAT) เป็นหน่วยงานกำกับดูแลกีฬาคนพิการทางสมองแห่งชาติ โดยได้รับการรับรองจากคณะกรรมการพาราลิมปิกแห่งประเทศไทย (PCT)
สมาคมฯ มีสำนักงานใหญ่อยู่ที่ เขตบางกะปิ กรุงเทพมหานคร โดยมีนายกสมาคมฯ คนปัจจุบันคือร้อยโท ณัยณพ ภิรมย์ภักดี
สมาชิกองค์การบริหารแห่งชาติ > สมาคมกีฬาคนหูหนวกแห่งประเทศไทย

| --- | --- |

กีฬา: กีฬาคนหูหนวก
อำนาจการควบคุม: แห่งชาติ
ตัวย่อ: DSAT
วันที่ก่อตั้ง: พ.ศ. 2554
สำนักงานใหญ่: เขตบางกะปิ กรุงเทพมหานคร
ประธาน: ดร.อาณัติ วัชรางกุร ณ เชียงใหม่
เลขาธิการ: อัญชลินทร์ ศิวลักษณ์
เว็บไซต์อย่างเป็นทางการ
thailanddeaf.com

สมาคมกีฬาคนหูหนวกแห่งประเทศไทย (อังกฤษ: Deaf Sports Association of Thailand; อักษรย่อ: DSAT) เป็นหน่วยงานกำกับดูแลกีฬาคนหูหนวกแห่งชาติ โดยได้รับการรับรองจากคณะกรรมการพาราลิมปิกแห่งประเทศไทย (PCT)
สมาคมฯ มีสำนักงานใหญ่อยู่ที่ เขตบางกะปิ กรุงเทพมหานคร โดยมีนายกสมาคมฯ คนปัจจุบันคือ ดร.อาณัติ วัชรางกุร ณ เชียงใหม่
ดูเพิ่ม

ประเทศไทยในพาราลิมปิก
คณะกรรมการโอลิมปิกแห่งประเทศไทย
คณะดิจิทัลมีเดีย มหาวิทยาลัยศรีปทุม

| --- | --- |
School of Digital Media, Sripatum University

สถาปนา: พ.ศ. 2547
คณบดี: ดร. กมล จิราพงษ์                  
ที่อยู่: บางเขน  อาคาร5 (อาคารสยามบรมราชกุมารี)  ชั้น2 
วารสาร: วารสารคณะดิจิทัลมีเดีย
สี:   สีเขียวอมเหลือง
เว็บไซต์: www.spu.ac.th/fac/sdm/
คณะดิจิทัลมีเดีย มหาวิทยาลัยศรีปทุม (อังกฤษ: School of Digital Media, Sripatum University) เป็น คณะวิชา สังกัดมหาวิทยาลัยศรีปทุม เป็นสอนที่มหาวิทยาลัยศรีปทุม วิทยาเขตบางเขน เปิดสอนทางด้านดิจิทัลมีเดีย
ประวัติคณะ

เมื่อความต้องการผลงานมีจำนวนเพิ่มขึ้น ความต้องการด้านบุคลากรที่มีความสามารถในการผลิตผลงานก็มีเพิ่มขึ้นตามไปด้วย มหาวิทยาลัยศรีปทุมได้เล็งเห็นถึงความจำเป็นในการพัฒนาเยาวชนไทยซึ่งมีพื้นฐานด้านความคิดสร้างสรรค์อยู่แล้ว ให้เป็นบุคลากรที่เป็นกำลังสำคัญในการพัฒนาอุตสาหกรรมเชิงสร้างสรรค์ด้านดิจิทัลคอนเทนท์ของประเทศ จึงก่อตั้งคณะดิจิทัลมีเดีย มหาวิทยาลัยศรีปทุมขึ้น โดยเปิดดำเนินการสอนหลักสูตรศิลปกรรมศาสตรบัณฑิต สาขาวิชาดิจิทัลอาร์ตส์ เมื่อปีการศึกษา 2547 โดยได้รับการรับรองมาตรฐานการศึกษาจาก สำนักงานคณะกรรมการการอุดมศึกษา เพื่อให้สอดคล้องกับการพัฒนาอุตสาหกรรมเชิงสร้างสรรค์ด้านดิจิทัลคอนเทนท์ที่กำลังเติบโตอย่างต่อเนื่อง และด้วยความพร้อมของมหาวิทยาลัยศรีปทุม ทั้งในด้านบุคลากร ผู้สอน และเครื่องมืออันทันสมัย ในปีการศึกษา 2551 ทางคณะฯ ได้เปิดดำเนินการสอนสาขาเกมส์และแอนิเมชั่นเพิ่มอีกหนึ่งสาขา เพื่อผลิตบัณฑิตที่จะเป็นกำลังสำคัญในการพัฒนาผลงานแอนิเมชันและเกมของไทยต่อไป